CELEX: C2006/326/97
Language: fi
Date: 2006-12-30 00:00:00
Title: Asia C-467/06: Ennakkoratkaisupyyntö, jonka Tribunale civile di Genova (Italia) on esittänyt 21.11.2006 — Consel Gi. Emme Srl v. Sistema Logistico dell'Arco Ligure e Alessandrino Srl (SLALA)

30.12.2006   
            
            
               FI
            
            
               Euroopan unionin virallinen lehti
            
            
               C 326/48
            
         Ennakkoratkaisupyyntö, jonka Tribunale civile di Genova (Italia) on esittänyt 21.11.2006 — Consel Gi. Emme Srl v. Sistema Logistico dell'Arco Ligure e Alessandrino Srl (SLALA)
   (Asia C-467/06)
   (2006/C 326/97)
   Oikeudenkäyntikieli: italia
   Ennakkoratkaisua pyytänyt tuomioistuin
   Tribunale civile di Genova
   Pääasian asianosaiset
   
      Kantaja: Consel Gi. Emme Srl
   
      Vastaaja: Sistema Logistico dell'Arco Ligure e Alessandrino Srl (SLALA)
   Ennakkoratkaisukysymykset
   
               1)
            
            
               Estääkö yhteisön oikeus (erityisesti EY 43, 49, 82, 86 ja 87 artikla) sen, että jäsenvaltio antaa julkiset palvelut ja julkisten infrastruktuurien hallinnoinnin — tätä varten säädetyllä lailla, jolla on samanlaiset ominaisuudet kuin Italian oikeusjärjestyksessä käyttöön otetulla 3.10.2006 annetun lain nro 262 12 §:llä) — yksityisoikeudellisille yrityksille (nyt esillä olevassa asiassa ANAS SpA), joilla on samanaikaisesti tiettyjen markkinoiden sääntely- ja valvontatehtävä (joka on samanlainen kuin kyseessä olevalla lainsäädännöllä ANAS SpA:lle annettu), jolloin se voi päättää valtion ja tätä tehtävää hoitavan oikeushenkilön kilpailijoiden välisen konsessiosuhteen sisällöstä, täytäntöönpanosta ja mahdollisesta lakkaamisesta?
            
         
               2)
            
            
               Onko (kun otetaan huomioon yhteisön lainsäädäntö tai joka tapauksessa taloudellisen toiminnan vapaan harjoittamisen merkitys yhteisössä ja yhteisöjen tuomioistuimen tätä koskeva oikeuskäytäntö) yhteisön oikeuden kanssa yhteensoveltuva (Italian valtion 3.10.2006 annetun lakiasetuksen nro 262 12 §:llä käyttöön ottaman kaltainen) järjestelmä, jolla täydennetään tai muutetaan (erityisesti korvaamalla ne yhdellä ainoalla sopimuksella, jonka viranomainen on sanellut) jo voimassa olevia sopimuksia muuttaen merkittävällä tavalla palvelujen tasapainoa?